text: Hər bir cinayətin kökündə motiv və məqsədlər olur. Cinayətin obyektiv və subyektiv tərəflərində motivlər, məqsədlər var. Baş verən cinayətlər əsasən sosial problemlərdən doğur. Bu statistikanın lap dərinliyinə getsək görərik ki, oğurluq, dələduzluq, adam öldürmə, zorlama, narkotik vasitələr, yol-nəqliyyat cinayətləri daha çoxdur. Bu cinayətlərin içində çox az rast gəlinən terrorçuluq, terrorçuluğu maliyələşdirmədir. Nisbətən daha çox vəzifə səlahiyyətlərindən sui-istifadə etmə, korrupsiya halları daha çoxdur. Burda da subyektiv tərəf vəzifəli şəxslər, hüquqi şəxslərdir. Hakimiyyət nümayəndələrinin də adı hallanır özlərinə aid olan cinayətlərdə. İl ərzində ən az cinayət halları baş verən ölkələr Skandinaviya ölkələri və Danimarkadır. Yəni ölkənin çoxrafi mövqeyi, sosial problemləri, idarəçilik, nizamsızlıq, təhsilsizlik də səbəbdir cinayətlərə. Məsələn yapon cəmiyyətində ən çox cinayət intihar hallarıdır. Yapon, çin cəmiyyətlərində vəzifə cinayətləri, oğurluq, zorakılıq, narkotik, yol nəqliyyat cinayətləri il ərzində demək olar olmur. Hər bir cəmiyyət öz arealında fərqlidir törətdiyi cinayətlərə görə.